ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI

HOTĂRÂRE

Nr.  28  din  22.04.2024 
privind ȋnfiinţarea unui centru conform prevederilor OUG nr. 5/2015 pentru locuitorii comunei Blândeşti județul Botoșani pentru depozitarea provizorie a deşeurilor de echipamente electrice şi electronice fără plată 
Consiliul Local al comunei Blândeşti; judeţul Botoşani, întrunit în şedinţa ordinară din data de 22.04.2024
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
d) art. 7 din  Legea nr. 52/2003 – privind transparenţa decizională în administraţia publică, republicată, cu modificările ulterioare;
            Analizând proiectul de hotărâre şi referatul de aprobare a viceprimarului comunei Blândeşti Constantin Ciobanu, prin care se susţine necesitatea şi oportunitatea proiectului; raportul de specialitate al consilierului delegat cu atribuţii de viceprimar înregistrat la nr. 69/2024;
Văzând rapoartele  comisiilor de specialitate ale Consiliului Local al comunei Blândeşti; 

Ţinând cont de prevederile art. 10, alin. (2) din OUG nr. 5/2015 privind deşeurile de echipamente electrice şi electronice care prevede că unităţile administrativ - teritoriale prin autorităţile deliberative asigură, potrivit dispoziţiilor Legii serviciilor comunitare de utilităţi publice nr. 51/2006, republicată, cu completările ulterioare, colectarea DEEE provenite de la gospodăriile particulare; 
În baza art. 129, aliniat (2), art.139 alin.(3) lit. e) și g), art.196 alin.(1) lit.a), art.240 și art.243  din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare;
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

H O T Ã R Ã Ş T E :

Art.1. Se stabilește ca şi centru fix de colectare pentru deşeurile de echipamente electrice şi electronice provenite de la populaţia de pe teritoriul comunei Blândeşti a containerului care urmează a fi achiziţionat şi amplasat ȋn curtea Primăriei comunei Blândeşti.

Art.2. Se aprobă ȋncheierea unui contract pentru preluarea deşeurilor de echipamente electrice şi electronice cu o asociaţie sau firmă autorizată.
Art.3. Este interzisă depozitarea altor tipuri de deşeuri ȋn afara celor menţionate la art. 1, precum şi utilizarea spaţiilor stabilite ȋn alt mod decât cel prevăzut la prezenta hotărâre.
Art.4. Prezenta hotărâre va fi adusă la îndeplinire de către primarul comunei Blândeşti prin aparatul de specialitate. 
Preşedinte de şedinţă
Consilier local – Constantin PȊNZARU

       
                    Contrasemnează




             




Secretar general comună 

